Районна избирателна комисия Враца

ПРОТОКОЛ  
№ 17-НС  
Враца, 18.03.2023 г.

На 18.03.2023 г. от 18.00 часа в сградата на Областна администрация – Враца, се проведе заседание на РИК Враца. Присъстват единадесет членове на комисията. По уважителни причини отсъстват Николай Пенков и Горан Златков. Налице е необходимия кворум за провеждане на заседание.

Заседанието протече при следния дневен ред:

1. Определяне на броя на секциите за гласуване с подвижна избирателна кутия на територията на Шести изборен район – Врачански в изборите за народни представители на 2 април 2023 г.;
2. Поправка на техническа грешка в решения за назначаване на членове на секционни избирателни комисии в Шести изборен район-Врачански в изборите за народни представители на 2 април 2023 г.;
3. Освобождаване и назначаване на членове на СИК в Шести изборен район – Врачански в изборите за народни представители на 2 април 2023 г.;
4. Разни.

**Гласували дневния ред с Протоколно решение № 1: Гласували: 11, За – 11, Против – 0**

**Протоколно решение № 1 се приема.**

**По т. 1 от дневния ред се взе следното решение:**

**Проект за решение № 85:** определяне на броя на секциите за гласуване с подвижна избирателна кутия на територията на Шести изборен район – Врачански в изборите за народни представители на 2 април 2023 г. Докладва Лора Младенова-Атанасова - председател.

Не постъпиха други предложения за изменение или допълване на проекта за решение.

**Гласували: 11, За – 11, Против – 0**

**Решението се приема под № 85-НС.**

**По т. 2 от дневния ред се взе следното решение:**

**Проект за решение № 86:** поправка на техническа грешка в решения за назначаване на членове на секционни избирателни комисии в Шести изборен район-Врачански в изборите за народни представители на 2 април 2023 г. Докладва Ирена Николова - член.

Не постъпиха други предложения за изменение или допълване на проекта за решение.

**Гласували: 11, За – 11, Против – 0**

**Решението се приема под № 86-НС.**

**По т. 3 от дневния ред се взе следното решение:**

**Проект за решение № 87:** освобождаване и назначаване на членове на СИК от територията на община Мездра в Шести изборен район – Врачански в изборите за народни представители на 2 април 2023 г. Докладва Елена Найденова - секретар.

Не постъпиха други предложения за изменение или допълване на проекта за решение.

**Гласували: 11, За – 11, Против – 0**

**Решението се приема под № 87-НС.**

**4. Разни.**

Председателят запозна комисията с постъпила входяща поща:

* писма с описани брой заявления от всички общини на територията на област

Враца за образуване на ПСИК;

* писмо от община Козлодуй с описан брой заявления – декларации за издаване

на удостоверение за гласуване на друго място в изборите за народни представители на 2 април 2023 г.;

* постъпил сигнал от Емилия Василева, относно нерегламентирано поставяне

на агитационни материали на КП ГЕРБ-СДС на ул. „Христо Ботев“ в участъка от магазин „Лидъл“ до Дарис в гр. Козлодуй. Председателят даде думата за мнения и изказвания по сигнала. Думата взе Силия Иванова:

„В РИК Враца е получен сигнал с вх. № 167 /17.03.2023г. в 17:00 ч. След като се запозна със сигнала и след обстоен преглед на разпоредбите на Изборния кодекс, РИК- Враца, прецени, че посочените „банери“, описани в сигнала – НЕ представляват агитационен материал по смисъла на ИК. В допълнителните разпоредби на Изборния кодекс § 1 т. 17 "Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса. Банерите – знаменца, поставени върху стълбове, не съдържат призив за гласуване, номер в бюлетината, номер на кандидат, а само логото на коалицията от партии. Следователно не попадат в хипотезата на чл. 183 ал. 2, според която всеки агитационен материал следва да съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материал и е разположена в обособено поле. В аудио- и аудио-визуалните материали тази информация се съдържа като недвусмислено и разбираемо послание.

Относно втората част на сигнала, за мястото където са поставени материалите, отново, тъй като не представляват агитационен материал не важи условието за тях да се поставят на определени от кмета места, а на сгради, огради и витрини с разрешение на собственика или управителя на имота. Цитираната нарушена според сигнала разпоредба – чл. 83, ал. 2 от ИК не се отнася за предизборната агитация, а за възнагражденията на членовете на Общинската избирателна комисия, което по никакъв начин не се отнася към приложения сигнал, нито е от компетенциите на РИК – 06 да определя това.

Видно от гореизложеното – сигналът е неоснователен.“

Георги Петров предложи да се вземе с протоколно решение постъпилият сигнал да остане без уважение.

Председателят предложи постъпилият сигнал да бъде оставен без уважение и подложи на гласуване така направеното предложение с протоколно решение.

**Гласували Протоколно решение № 2: Гласували: 11, За – 9, Против – 2**

**Протоколно решение № 2 се приема.**

Заседанието приключи в 18.20 часа.

Протоколчик: Председател:

Ирена Николова Лора Младенова-Атанасова

Секретар:

Елена Найденова